CELEX: 62008CN0386
Language: sk
Date: 2008-09-01 00:00:00
Title: Vec C-386/08: Návrh na začatie prejudiciálneho konania, ktorý podal Finanzgericht Hamburg (Nemecko) 1. septembra 2008 – Brita GmbH/Hauptzollamt Hamburg-Hafen

8.11.2008   
            
            
               SK
            
            
               Úradný vestník Európskej únie
            
            
               C 285/26
            
         Návrh na začatie prejudiciálneho konania, ktorý podal Finanzgericht Hamburg (Nemecko) 1. septembra 2008 – Brita GmbH/Hauptzollamt Hamburg-Hafen
   (Vec C-386/08)
   (2008/C 285/43)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom
   
      Žalobkyňa: Brita GmbH
   
      Žalovaný: Hauptzollamt Hamburg-Hafen
   Prejudiciálne otázky
   
               1.
            
            
               Treba dovozcovi tovaru, ktorý pochádza zo západného brehu Jordánu, v každom prípade priznať požadované preferenčné zaobchádzanie s ohľadom na to, že preferenčné zaobchádzanie je vo vzťahu k tovarom, ktoré pochádzajú z územia štátu Izrael, prípadne zo západného brehu Jordánu, upravené v dvoch do úvahy prichádzajúcich dohovoroch, a to v „Euro-stredomorskej dohode, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej“ (ďalej len „ESMD“) z 20. novembra 1995 (1), ako aj v „Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane“ (ďalej len „ESD-OOP“) z 24. februára 1997 (2), aj keď bol predložený iba formálny dôkaz o pôvode tovaru z Izraelu?
               V prípade zápornej odpovede na otázku 1:
            
         
               2.
            
            
               Je colný úrad členského štátu vo vzťahu k dovozcovi, ktorý požaduje pre tovary dovezené na územie Spoločenstva poskytnutie preferenčného zaobchádzania, na základe ESMD viazaný dokladom o pôvode vydaným izraelským úradom – a overovací postup podľa článku 32 protokolu 4 k ESMD sa nezačne –, pokiaľ nemá colná správa žiadne iné pochybnosti o pôvode tovaru než pochybnosť, či tovar nepochádza z územia, ktoré je výlučne pod izraelskou kontrolou – a to podľa izraelsko-palestínskej dočasnej dohody z roku 1995 – a pokiaľ nebol uskutočnený postup podľa článku 33 protokolu 4 k ESMD?
               V prípade zápornej odpovede na otázku 2:
            
         
               3.
            
            
               Môže colný úrad krajiny dovozu v prípade, že na základe jeho návrhu na začatie postupu overovania podľa článku 32 ods. 2 protokolu 4 k ESMD izraelské úrady potvrdili (iba) to, že tovar bol vyrobený na území, ktoré patrí pod izraelskú colnú príslušnosť, a teda pochádza z Izraela, a v prípade, že izraelské úrady neodpovedali na výzvu o bližšie doloženie skutočností, ktorú nato vydal colný orgán dovozu, už len z tohto dôvodu odmietnuť preferenčné zaobchádzanie, predovšetkým bez ohľadu na to, odkiaľ tovar v skutočnosti pochádza?
               V prípade zápornej odpovede na otázku 3:
            
         
               4.
            
            
               Môže colný úrad odmietnuť poskytnutie preferenčného zaobchádzania podľa ESMD len z dôvodu, že – ako sa už medzitým zistilo – tovar pochádza zo západného brehu Jordánu, alebo treba poskytnúť preferenčné zaobchádzanie podľa ESMD aj pre tovary s takýmto pôvodom, v každom prípade pokiaľ nebol uskutočnený postup na urovnávanie sporov podľa článku 33 protokolu 4 k ESMD, pokiaľ ide o výklad pojmu používaného „územie Štátu Izrael“ používaného v dohode?
            
         
      (1)  Ú. v. ES L 147, s. 3; Mim. vyd. 11/033, s. 287.
   
      (2)  Ú. v. ES L 187, s. 3; Mim. vyd. 11/026, s. 124.